सामग्री: प्रतिनिधीक फोटो

यापैकी दोन हॉस्पिटल्सचं काम सुरू झालं असून तिसऱ्याचं काम लवकरच सुरू करण्यात येणार आहे. मुख्यमंत्री उद्धव ठाकरे यांनी पुण्यात झालेल्या आढावा बैठकीत या हॉस्पिटल्ससाठी 25 ऑगस्टची डेडलाईन दिली होती.  

पुणे शहर आणि परिसराची कोरोनाची परिस्थिती दिवसेंदिवस चिंताजनक होत चालली आहे. दिवसभराची बाधितांची संख्या आता मुंबईच्याही पुढे जाते आहे. पण वाढणाऱ्या संख्येच्या तुलनेमध्ये आवश्यक बेड्स आणि व्हेटिंलेटरची कमतरता पुण्यात भासते आहे. त्यामुळे मुंबईत जशी उभारली तशी तीन जम्बो हॉस्पिटल्स युद्धपातळीवर उभारण्याचा निर्णय सरकारनं घेतला आहे. 

यातल्या २ हॉस्पिटल्सचं काम सुरू झालं असून 19 ऑगस्टपर्यंत ती पूर्णपणे कार्यरत होतील असं जिल्हा प्रशासनानं सांगितलं आहे.   

पुणे शहरातल्या कोव्हिडच्या परिस्थितीचा आढावा घेण्यासाठी आणि त्यानुसार निर्णय घेण्यासाठी गुरुवारी (30 जुलै) मुख्यमंत्री उद्धव ठाकरे पुण्यात होते. उपमुख्यमंत्री अजित पवार आणि इतर मंत्री, लोकप्रतिनिधींसोबत झालेल्या या बैठकीत हा निर्णय घेण्यात आला. 

पुणे जिल्ह्यात रुग्णांचा आकडा 80 हजारांपर्यंत पोहोचला आहे. त्यामुळे तयार करण्यात येण्याऱ्या सुविधा जिल्हा प्रशासन आणि जिल्ह्यातली दोन महानगरपालिका क्षेत्रं अशा मिळून तयार होणार आहेत.  

या तीनही जम्बो हॉस्पिटल्ससाठी 300 कोटी रुपये खर्च अपेक्षित असून तो राज्य सरकार, पुणे महानगरपालिका, पिंपरी-चिंचवड महानगरपालिका आणि पुणे महानगर प्रदेश विकास प्राधिकरण म्हणजेच 'पीएमारडीए' मिळून करणार आहेत.  

सध्या या तीन हॉस्पिटल्सपैकी एका हॉस्पिटलसाठी पुण्यातील सीओईपी कॉलेजचं मैदान आणि तर दुसऱ्यासाठी पिंपरी चिंचवड येथील अण्णासाहेब मगर स्टेडियम या जागा निश्चित करण्यात आल्या आहेत. 

"या दोन्ही ठिकाणी इथे 800 बेड्सचं हॉस्पिटल्स उभारण्यात येणार आहे, ज्यात 200 व्हेंटिलेटरसहित बेड्स असतील आणि बाकी बेड्सना ओक्सिजन पुरवठ्याची सोय असेल. कंत्राटदारांना काम देण्यात आलं आहे आणि काम युद्धपातळीवर सुरुही झालं आहे," असं 'बीबीसी मराठी'शी बोलतांना पुण्याचे विभागीय आयुक्त सौरभ राव यांनी सांगितलं.  

या दोन व्यतिरिक्त तिसऱ्या हॉस्पिटलची जागा म्हणून पुण्याच्याच 'एसएसपीएमएस' कॉलेजचं मैदान निश्चित करण्या आलं आहे.

"पण अगोदर पहिल्या दोन हॉस्पिटल्सचं काम कसं होतं आहे आणि सोबतच पुण्यातल्या संसर्गाची स्थिती पुढच्या काही दिवसांत कशी असेल यावर इथलं काम कधी...\nमागील सामग्री खालीलप्रमाणे सारांशित केली जाऊ शकते:
मुंबईपाठोपाठ पुण्यातही कोविडच्या रुग्णांसाठी मोठ्या मैदानांवर जम्बो हॉस्पिटल्स उभारण्याचा निर्णय राज्य सरकारनं घेतला असून त्यासाठी तीन जागांची निश्चिती करण्यात आली आहे.